17 વર્ષથી ચાલતી વંડાની જી.એમ. બિલખીયા કોલેજ ઓફ આર્ટસની યેનકેન પ્રકારે બંધ કરવા પ્રયાસ કરી રહયા છે. વિદ્યાર્થીઓ, વાલીઓ અને આસપાસના 3પ ગામના લોકોનું ઉગ્ર જન આંદોલન થતા લાગ્‍યું કે હવે જાહેરાત આપ્‍યા વિના છુટકો નથી. આ સંજોગોમાં તા.3/7ના રોજ કોલેજના નોટીસ બોર્ડ ઉપર એફ.વાય. બી.એ.ના પ્રવેશની જાહેરાત કરી અને તા.4/7ના રોજ પત્રિકામાં જાહેરાત આવી. જેને સંસ્‍થા ભાડે આપીને રોકડી કરવા માગે છે એવા ગારીયાધારના સંચાલક જેઓ ભાજપ દ્વારા ચુંટાયેલા છે તે વિચાર્યું કે જાહેરખબરનો સ્‍ટન્‍ટ કરીએ જેથી વધુમાં વધુ માંડ 1પ થી ર0 વિદ્યાર્થીઓ આવશે પરંતુ સૌના આશ્ચર્ય વચ્‍ચે કોલેજમાં એડમિશન લેનાર વિદ્યાર્થીઓની સંખ્‍યા 91 થતા હંગામી ધોરણે નીમેલા આચાર્ય અરજણભાઈ બોરીચા 11:30 કલાકે વિદ્યાર્થીઓના ભવિષ્‍યની પરવા કર્યા વગર જ પોબારા ગણી નાસી છુટયા. જેથી થયેલ અન્‍યાયથી ઉશ્‍કેરાયેલા વિદ્યાર્થીઓએ સાવરકુંડલા મામલતદારને બોલાવી પોતાની હાજરી નોંધાવેલ. જયારેહંગામી આચાર્ય અને વી.ડી. સોરઠીયા જવાબદાર પદે હોવા છતાં 38 વિદ્યાર્થીઓના ડોકયુમેન્‍ટ લઈને ભાગી જઈને સાવ ખોટી રજૂઆત કરી રહયા છે કે માત્ર 3ર જ વિદ્યાર્થીઓ છે જયારે વાસ્‍તવમાં વિદ્યાર્થીઓની સંખ્‍યા તેમજ આચાર્યનો જવાનો સમય સહિત સઘળું કેમેરામાં કેદ છે.